JohanHeinsen/ENO huggingface dataset:
Viborger Samler, 1841-06-21
Domkirkens Sogn. Copulerede. Den 8de Mai, Dug mager Jean Deleuran paa Bruunshaab og Enken Birgithe Jacobsdatter i Viborg. - Den 14de: Hattemagermester Niels Jørgensen og Pigen Else Marie Jochumsen. Døbte. Den 1ste Mai, Snedker Holms Søn, JngvardLauriz Holm; Fadd. Th. Nørgaards Hustru, Pigen Stine Eriksen, Muurmester Krogsdahl, Smed Rasmus Møller og Snedkersvend C. Langeland. – Den 11te Fabriqueur Philipsens Datter, Andrea Philipsen; Fadd. Barnets Moder, Pigen Marie Bønding, Garversvendene B. Andersen, Olsen og J. Hansen. – Den 13de Slagter Hansens Datter, Hansine Kirstine Hansen; Fadd.: Jens Eriksens Hustru, Pigen Thomine Bloch, Skrædermester Wammen, Typograph Oppenhagen, og Skomager Langeland. – Den 25de: Væversvend Lunds Datter, Ane Sophie Christine Lund; Fadd.: Overskjærer Lunds Hustru, Pigen Ane Sophie Lund, Væver svendene J. Thisted, P. Funder og A. C. Lassen. - Den 29de, Particulier Gjorups Datter, Rasmine Amalie Henriette Frederikke Gjorup; Fadd. Mad. Selmer, Jomfru B. Zahrtmann, Landsoverretsassessor Eberlin, Byfoged Selmer, og Fuldmægtig Thorgersen. – Den 30te Glarmester Schiblers Datter, Ane Margrethe Schibler; Fadd.: Skomagermester Fr. Andersens Hustru, Skrædermester Sallings Hustru, Høker Hallberg, Guldsmed Mollerup, og Bagermester Christensen.
Viborger Samler, 1841-06-21
Begravet. Den 10de Mai. Huusmand Niels Madsens Søn, 4 Maaneder.
Viborger Samler, 1841-06-21
Søndresogn. Døbte. Den 16de Mai. Elline BergitheGinnerschous Datter, Dorthea Margrethe Sahl; Fadd.: Pigerne Marie Madsdatter og Petrine Schaarup, Skomagermester P. Ginnerschou, Skomagersvendene S. Møller og Joh. Tillemann. - Den 17de Guldsmed A. Schnøyders Datter, Nicoline Marie Schnøyder; Fadd. Mad. Mosegaard fra Randers, Jfr. Matsen, Organist Haderup, Uhrmager Fog og Skomagermester Lindholm. - Den 21de: Naalemager N. Chr. Thisteds Søn, Johannes Christian Thisted; Fadd.: Procurator Thisteds Enke, Smedemester Astrups Hustru, Gjæstgiver Møgelvang, Bundtmager Andersen og Avlsmand A. Thisted. – Den 31te: Gjæstgiver F. C. Preislers Søn, Christian Otto Jacob Preisler; Fadd.: Barnets Moder, Jfr. H. Bang, Cand. theol. Kühnel, Kjøbmand Vater og Barnets Fader.
Viborger Samler, 1841-06-21
Begravede. Den 17de Mai, Avlsmand og Postbefordrer, Lars Jørgensen, 54 Aar; den 28de: Maskinemester Bergs Søn, Jacob Guthormsen Berg, 11 1/2 Aar; den 25de Pigen Ane Cathrine Knudsdatter, 26 Aar.
Viborger Samler, 1841-06-22
No. 401. 69 Aarg.
Viborger Samler, 1841-06-22
Kongelig allern. privilegeret Vivor Stifts-Tidende. Forsendes med Brevposten i Danmark og Hertugdommerne. SamarangssagenTirsdagen den 22de Juni 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-06-22
Udenlandske Efterretninger. Frankerig. Om de franske Officierers og navnligen Hertugen af Remours's Utilfredshed med Generalgouverneur Bugeaud beretter den legitimistiske Journal la Onotidienne: "Det synes, at Gen. Bugeaud, efter den under Milianas Mure leverede Træfning, har forsamlet de Generaler, der deeltoge i Slaget, for, som sædvanlig, at meddele dem en Lection i Tactiken. Hovedpunctet for Overgeneralens Bemærkninger skal have dreiet sig om et overilet Angreb, en Deel af Hertugen af Remours's Division havde udført, – et Angreb, der skal have forhindret Arabernes fuldstændige Nederlag. Gen. Changarnier, der hørte til denne Division, overtog sin fraværende Chefs Forsvar, og paastod, at dette Angreb havde frelst Hæren, fordi det netop hindrede Araberne i at overfløie de franske Linier. Discussionen imellem de tvende Generaler blev meget levende; Gen. Bugeaud tillod sig ligesaa uforskammede som triviale Personligheder, og forglemte sig i den Grad, at han endog sammenlignede de franske Officierer i Africa med Marschallen af Sachsens Esel, der i 20 samfulde Aar havde gjort Krigen med, og dog var vedblevet at være et Esel. J Mangel af bedre Grunde begyndte Gouverneuren at tale om Politiken, og undlod ikke at rose sin mangeaarige Hengivenhed for den regjerende Familie, og at udlade sig imod det, han kaldte Hengivenhed af et nyt Datum. Prindsen blev, naturligviis underrettet om Samtalens Jndhold, snart udbrød hans Misfornøielse. Thi da han var vendt tilbage fra Mascara, sendte Hertugen en af sine Adjutanter til Overgeneralen, for at erholde nye Forholdsregler. Officieren kom tilbage, uden at medbringe noget Svar. Prindsen, tirret over denne Opførsel, begav sig i egen Person til Gouverneuren, der med den ham egne skjødesløse Tone sagde til Prindsen: "Sæt Dem, min Kjære, jeg skal strax være til Deres Tjeneste." Hertugen af Remours forlod øieblikkelig Marschallens Telt og underrettede Bugeaud om, at han agtede at vende tilbage til Frankerig."Man bemærker, at den engelske Gesandt i Paris Lord Granville, der er flyttet ud paa Landet for at gjenvinde sin Sundhed, ikke har staaet i de sidste 8 Dage nogen Communication med det franske Cabinet, endskjøndt Lorden i denne Tid har erholdt fra sin Regjering flere Courerer med Depescher fra det engelske Ministerium, og ligeledes har afsendt andre Courerer til Wien, Berlin og St. Petersburg. Man sætter denne Omstændighed i Forbindelse med Udsættelsen af Londoner-Slutningsprotocollens Underskrift, og formener, at der maa være indtraadt en ny Spænding imellem Cabinetterne i Tuilerierne og St. James.
Viborger Samler, 1841-06-22
Man læser i Toulonnais af 9de Juni, "Viceadmiral Hugons Escadre, bestaaende af 12 Linieskibe, 1 Fregat og Dampskibet Papiin, vil idag, saafremt Veirliget tillader det, lette Anker for at udføre store Sømanoeurrer imellem Sardinien og de baleariske Øer. Divisionen Lasusse, der bliver tilbage i Toulon, vil med det første afseile til Levanten, hvor de hyppige Jnsurrectioner opvække grundet Frygt for disse Egnes fremtidige Skjebne, og true de Christnes Sikkerhed. Cour. fr. beretter fra Rom, at Paven, i Betragtning af de Christnes Forfatning i Orienten, har henvendt sig i en Note til flere europæiske Hoffer, og opfordret disse til at gjøre Ende paa de Rædselscener, der finde Sted i flere tyrkiske Provindser, navnligen i Bulgarien.
Viborger Samler, 1841-06-22
Storbritannien og Jrland. Jfølge en ministeriel Journals Beretning har Lord Granville, paa Grund af sit svækkede Helbred, søgt om at afløses fra sin Post som Gesandt i Paris. Det synes ikke, at Regjeringen er tilbøielig til at opfylde hans Ønske; dog mener man, at Greven i September Maaned vil erholde Tilladelse til at aflægge sine Slægtninge i England et Besøg Den 15de Juni, om Eftermiddagen afholdtes i London, Tavern en Forsamling, der bestod af 5000 Reformers, i hvilken Lord John Russell fremstillede sig som Candidat til det forestaaende Parlamentsvalg for Vælgerne i Citi. Foruden ham havde Reformers ogsaa foreslaaet som Candidater: Alderman Ward, Pattison og Cramfurd. Lord Palmerston vil formodentlig optræde som Candidat i Liverpool, hvorfra en Jndbydelse er tilstillet, Lorden.
Viborger Samler, 1841-06-22
Spanien. Paris, d. 13de Junii. Telegraph-Depesche. Perpignan, d. 11te Junii. Præfecten i Østpyrenæernes Departement til Ministeren for det Jndre. Den 7de Juni ere Uroligheder udbrudte i Anledning af en afDouanerne udstedet Bekjendtgjørelse om en Auction over confiskerede Varer. Tre til fire Tusinde Vævere begave sig i store Hobe hen paa det Torv, hvor Auctionen skulde finde Sted, for at bemægtige sig Varerne og opbrænde dem. Efter flere forgiæves Underhandlinger kjøbte Koks politico og Ayuntamientoraadet Varerne, og udleverede dem til Væverne, der opbrændte dem ligeoverfor Stadens, i denne Anledning illuminerede, Raadhuus.
Viborger Samler, 1841-06-22
Madrid, d. 7de Junii. Ministeriet nyder ikke Anseelse; det har allerede lidt to Nederlag, der vise, hvor liden Jndflydelse Ministrene have paa Kammeret. Spørgsmaalet om Tutelet vil ufortøvet beskæftige Kammeret. J Aften have Ministeren for de udenlandske Anliggender og Justitsministeren havt en Conference med den nedsatte Commission. Rygtet gaaer, at Jnfanten Don Francisco de Paula vil ankomme til denne Stad, for at gjøre sin formeentlige Ret til Formynderskabet gjeldende.
Viborger Samler, 1841-06-22
Preussen. Berlin, d. 14de Junii. Det gamle Rom beherskede engang Verden; det nye Rom har et ikke mindre Maal for Øiet: desaarsag Kølner=Striden med Preussen, i hvilken Jesuiterne spille Hovedrollen, og Propaganden træder i Legionernes Sted. "Som Himlen er høiere end Jorden, saa staaer Kirken over Staterne og Thronerne! – er Grundsætning og Valgsprog i Rom, Og der haabes, at man, naar man først bliver færdig med de protestantiske Regenter, vel ogsaa kan faae Bugt med de catholske Fyrster. Dette er Grunden til den romerske Curies fireaarige Kamp med Preussen, til mangt vigtigt Jndgreb i verdslige Fyrsters Rettigheder, til gjentagne Forsøg paa at indhylle Europas christelige Befolkning i hiint Mørke, da Keiser Henrik den IV maatte ydmyge sig for den overmodige Gregor den Syvende. Men det nittende Aarhundrede er ikke det ellevte, vore Fyrster ere ikke i Henrik den Fjerdes Stilling; og Alles Tillid støtter sig klippefast paa den Viisdom og Aandskraft, der udmærker, Preussens Frederik Wilhelm den Fjerde, den evangeliske Christendoms Skytsherre.
Viborger Samler, 1841-06-22
Nyeste Postefterretninger. Orienten. Fra Triest meldes under 6te Juni, at det synes, ifølge Beretningen fra Athen, at Befolkningen i Thessalien og det sydlige Macedonien vil følge Cretensernes Exempel. Bjerget Athos betegnes som Foreningspunctet for de Misfornøiede; mange Pallikarer fra Grækenland indfinde sig ogsaa sammesteds. Jnsurgenterne skulle allerede have udnævnt en provisorisk. Regjering, og for kort Tid siden afsendt en Expedition til Øen Lemnos, for at forsynes med Vaaben og Munition, Som Høvdinger for Opstanden nævnes Brødrene Karatassos, af hvilke den ene staaer som Oberst i Paschaen af Ægyptens, og den anden som Major i kgl. græsk Tjeneste. Majoren har i den sidste Tid opholdt sig i Nauplia, hvor han var sat under Politiets Opsigt.
Viborger Samler, 1841-06-22
Belgiske Journaler berette fra Macedonien, at Karatassos havde 8000 Md. under sin Commando; hans Hovedqvarteer var i Stuoros (?). Et Decret fra den i Macedonien indsatte Regjering opfordrer alle Christne over 14 og under 60 Aar til at indtræde i den saakaldte Befrielseshær; de Ulydige trues med strenge Straffe. Næsten alle Karatassos's Officerer og Underofficerer ere Munke.
Viborger Samler, 1841-06-22
Efter en af Overgeneralen udstedet Bekjendtgjørelse ere 4000 Jnsurgenter fuldstændig bevæbnede. Jblandt Tyrkerne i Salonichi hersker den største Bestyrtelse.
Viborger Samler, 1841-06-22
Storbritannien og Jrland. Efter den nyeste officielle Folketælling udgjør Befolkningen i den forenede nordamericanske Fristat 17,100,572 Sjæle, hvoriblandt c. 2,4000,000 Negerslaver og c. 400000frie Farvede. J Aaret 1830 angave Listerne en Befolkning af 12,856,407. Sjæle.
Viborger Samler, 1841-06-22
Jndenlandske Efterretninger.
Viborger Samler, 1841-06-22
Kjøbenhavn. Der berettes, at venteligen, foruden vor Landgreve Vilhelm Datter, Prindsesse Marie af Anhalt-Dessau med Børn, ville Kronprindsessens Broder, Arveprinds Friederich af Meklenborg-Strelitz, samt vor Landgreves Broder, Prinds Georg Carl af Hessen-Cassel, Generallieutenant i preussisk Tjeneste og Commandant i Magdeburg gjæste Kjøbenhavn i de forestaaende Høitidsdage. (Da.)Man antager ikke at Kronprindsen med høie Gemalinde ville ankomme paa Kbhvns Rhed for den 21de ds., og Jndtoget vil saaledes først skee den 22de.
Viborger Samler, 1841-06-22
Under Tourneringen udførtes Melodien Kong Christian stod ved høien Mast, af et preussisk Uhlanregiments Musikcorps. Mecklenborgerne, der ere vante til megen Etiqvette ved det derværende Hof, ere særdeles meget indtagne i vor Kronprinds's frie, ligefremme Væsen. (Ah. Av.
Viborger Samler, 1841-06-22
J Sorgenfri vil der paa en af de følgende Aftener i næste Uge i Anledning af Formælingen blive givet en landlig Fest af Bønder, hvortil der allerede skal have meldt sig over 1000 Deeltagere, og som vil blive bivaanet af det kgl. Huus. – Prof. Francois Prume er atter ankommen til Kbhavn. Som vi tidligere have berettet, er "Dagens Relation, at Prume ganske skulde have mistet sit Syn, aldeles urigtig. Kun paa det ene Øie er han blindet, imedens han meget vel kan benytte det Andet. Som et Middel mod hans Svaghed have berømte Berliner Læger raadet ham til at benytte Søbade, og han har til den Ende bestemt at tage til Kbhavn, et Sted, hvor han har nydt en saa venlig og paaskjønnende Modtagelse, og hvor saa mange Hjerter banke for ham. -"Corsarens Mandskab har forrige Tirsdag været for det rette Værneting: Criminelkammeret. Ved denne Leilighed skulle de af Piratens Styrmænd, som paa Grund af Misviisning bleve kastede fra Roret, have indviklet sig i et Væv af Modsigelser, der vel ikke vil være "Corfarensegentlige Capitain til synderlig Baade. (Ab. Av.) Ligesom Søetatens Drengeskolers, saaledes blev den ogsaa for de under Directionen for Garnisonsskolevæsene, sorterende militaire Underofficiers- og Børneskolens Elever, samt for Artilleri=Corpsets Ungdom i Underofficiers=Elev skolen og Legatskolen, paa Hs. Maj. Kongens Befaling, i Anledning af Kronprindsens Formæling foranstaltet et Glædesmaaltid.
Viborger Samler, 1841-06-22
J Anledning af Statsfangen Dr. Dampes Frigivelse turde det vel interessere Læserne at erfare, Hvad denne Mand egentlig havde forbrudt sig, da den yngre Generation vel neppe engang kjender ham af Navn. Sagens Acter ere aldrig komne ud, idetmindste saavidt vi vide men Collegialtidenden af 17de Marts 1821 beretter, at det ved hans egen Tilstaaelse, corpus delicti og Sagens øvrige Omstændigheder blev tilstrækkelig oplyst, at Dampe havde gjort sig skyldig i at fremstille oprørske Jdeer og i dette Øiemeed havde forfattet nogle utrykte Skrivter, sigtende til en Forandring i Regjeringsformen hvis nærmere Udbredelse og Prøvelse han vilde bevirke ved at danne et Selskab, for hvilket han havde besørget Værelser leiede, og hvori han havde anmodet adskillige Personer at indtræde." Han blev arresteret ved Selskabets første Møde, den 16de Novbr. 1820, og dømt ved en Commission af 3 Overretsassessorer den 14de Febr. 1821 til at have sit Liv forbrudt, men blev benaadet Ved Dampes Angivelse og Arrestation skal iøvrigt en Mand, bekjendt under Navn af "Manden af den graa Farve, have spillet en uhæderlig Rolle. (Dv.)
Viborger Samler, 1841-06-22
Nykjøbing, den 17de Junii. En til Nysted indk. Skipper har berettet, at han paa Rødsand havde seet en Baad med 9 Mennesker, der vare tagne ud for at skyde Sælhunde, finde deres Død i Bølgerne. (L. F. A.)
Viborger Samler, 1841-06-22
Søndagen den 13de Juni afbrændte Hr. Jensens Gaard paa Masnedøen aldeles, tilligemed den for nogle Aar siden byggede store grundmurede Ladebygning. Forpagteren reddede aldeles intet af Jnd- eller Udbo, og kuns med Nød sine smaae Børn, hvorimod tvende Karle, indebrændte og en Pige blev saa forbrændt, at man tvivler om hendes Liv. De tvende Karle fandtes i Gaarden ved deres Kister og Tøi, som de ventelig vilde redde, men ere blevne qvalte af Røg og Hede. En Deel Sviin, Kalve a. indebrændte. Man siger, at Jlden er opkommen ved en Revne i Bagerovnen. (L. - F. Av.)J Latinskolen i Rendsborg har for et Par Uger siden fundet et Oprør Sted, som endte med alle Prima neres (øverste Klasses) fuldkomne Forviisning fra Skolen. Aarsagen hertil var, at en Primaner i Underviisningstiden blev uenig med Læreren og i Hidsighed forgreb sig paa hans Person. Da de øvrige Primanere, 9 i Tallet, holdte med ham, bleve Alle udjagede. Skolens høiere Foresatte har billiget Lærernes Skridt. (Dvk.) Af "Corfaren Nr. 32: "Vi have modtaget en Meddelelse fra Colding saalydende: Forleden spadserede en herboende agtet og anseet Borger, Hr. Wissing, paa Slotsbanken, hvor det vel, strengt taget, ikke er tilladt at gaae, men hvor man dog i Almindelighed pleier at tolereres. Her mødte han en Landseneer-Officier, med hvem han i længere Tid ikke har været i god Forstaaelse, og som nu barsk spurgte ham, hvad han vilde der paa Bakken. Hr. W. gav et meget høfligt og undskyldende Svar, hvorpaa imidlertid Officieren tog fat i ham, kastede ham til Jorden og pryglede ham blaa og blodig. Hr. W. reiste sig og gik hen til et Par Landsenerer og spurgte dem, om de havde seet det Passerede, hvortil de svarede Ja. Derpaa kom Officieren igjen, pryglede paany Hr. W. og spurgte sluttelig den ene af Karlene: "Kerl. Hast Du gesehen, das ich diesen Mann geschlagen habe. – "Ja, Hr. Ritmeister!" svarede Karlen, idet han gjorde militair Honneur. – "So?" sagde Ritmesteren og slog Karlen til Jorden. Han vendte sig nu til den anden Karl og spurgte ham: "Kerl. Hast Dues gesehen." – "Nein, Hr. Ritmeister!" – "Gut!" sagde Ritmesteren og gik.
Viborger Samler, 1841-06-22
Viborg. J Anledning af D. K. H. Kronprindsens og Kronprindsessens Hjemkomst, der, ifølge de tidligere Relationer, formodedes at ville finde Sted den 20de De, var samme Dags Aften paa Raadhuset, efter forudgaaet Jndbydelse fra Borgerrepræsentanterne, arrangeret et Bal, hvori en stor Deel af Viborg Borgere og Embedsmænd deelkoge. Jblandt de flere Skaaler, der udbragtes, anføre vi: 1) for D. M. Kongen og Dronningen, ved den constituerede Stiftamtmand Hr. Baron L. de Bret ton; 2) for Hs. Kgl. H. Kronprindsen med høie Gemalinde, ved Consul. Jensen, Formand for Byens Repræsentanter; 3) for Kongehuset, ved Hs. Høiærv. Hr. Biskop Øllgaard, C. af D. og Drid., og 4) for det Storhertugelige Mecklenburg=Strelitzske Huus, ved Hr. Generalkrigscommissair v. Undall. – En munter og glade Tone herskede i denne talrige Forsamling.
Viborger Samler, 1841-06-22
Udnævnelser. Under 12te d. M. har Hs. Majestæt i Naade og med Pension entlediget 2den Postcontrolleur ved Kjøbenhavns Brevpostcontoir, H. Andersen, samt efter 3die Postcontrolleur C. A. F. Westens Oprykning til 2den Postcontrolleur allernaadigst beskikket Postskriver A. B. Worre til 3die Post controlleur ved bemeldte Contoir.
Viborger Samler, 1841-06-22
Handels- og Skibs=Efterretninger. Om det i disse Dage afholdte Uldmarked i Kallundborg, har Udg. fra Uldmarked-Comiteens Medlem Hr. Consul Hellesen modtaget en Meddelelse, hvoraf sees, at hvorved ved dette Marked kun kom ligesaa mange Pund som ved Breslaus Uldmarked Centnere i Handelen, havde dog det tilførte Product og de opnaaede Priser det tilfælles, at Klipningen havde givet, i Gjennemsnit, 10 mindre af hiint, men at disse vare 8 til 133 høiere, imod forrige Aar; hvilket sidste formodentligt, her som derovre, snarere maa tilskrives Uldens bedre Rask og større Lethed end en Conjunctur. Paa Markedet, der kunde ansees som allerede endt den 16de blev solgt: 56,000 s. forædlet Uld, circa 4,000 s. dansk Southdower og Blandings-Uld; i Alt circa 60,000 R. Uld Kun circa 600 s. Blandings=Uld, som holdtes for høit, forbleve usolate. Af forædlet Uld solgtes: det Lercheske Parti, c. 16,000 R., til 72 s., det Danneskjoldske Parti, c. 6-7000 A., til 69 s. De øvrige Partier af Qvalitet omtrent som den Lercheske Uld betaltes, efter Vask og Behandling, med 6472 s. Nogle enkelte grovere Partier forædlet Uld solgtes til 5658 s. - Tvende Poster, 500 og 2,300 A., finere end den Lercheske Uld betingede 78 og 90 sk. Et Parti forædlet, velbehandlet, Uld fra Jylland, af lidet ringere Fiinhed end Kallundborg Egnens Gjennemsnits=Qvalitet, betaltes med 64 s. Af de ovenstaaende 4000 F. var den største Deel Samsøesk Landuld, som solgtes til 3912 s., og det Øvrige Fynsk og Siellandsk, meest Blandings-Uld, som, efter Qvalitet, betingede 40 til 51 s. Kjøberne vare, som sædvanligt, vore større indenlandske Fabrikanter, samt een Uldhandler fra Kjøbenhavn. (Handt.)Man har nu modtaget Efterretning fra Jsland af 28de Mai, ifølge hvilke alle de fra Kjøbenhavn til Sønder og Vestlandet bestemte Skibe vare lykkeligen ankomne til deres Bestemmelsesteder. J April Maaned havde Man havt svære Storme. Et stort Skib, ladet med Bjælker, Planker og Pibestaver, var inddrevet paa Mirdalsanden, uden Mandskab. (Holst. Td.)
Viborger Samler, 1841-06-22
Reisende med Dampskibet fra Kallundborg til Aarhuus, den 20de Junii. Fru Rosenvinge med Søn og Datter, Frøken Banner, Frøken Redsted, Fru Barner med Datter, Fru van Deurs med 6 Børn, Lieutn. v. Neergaard med Frue og Søn, Frue Overkrigscommissairinde Soetmann, Student Soetmann, Grosserer Fürst, Fru Polder, Student Barner, Cand. phill. Jacobsen, Typograph Thun, Pastor Nielsen med Kone og 3 Børn, Skovrider Nyholm med Kone og Tjener, Proprietair Schou, Jfr. Høyer, Proprietair Bay, Apotheker Dahl med Kone, Proprietair Rahlff, Jomfruerne C. og A. Fritz, Gaardmand Christensen og Moder, Forpagter Hasselbalch, Kjøbmand Heegaard til Samsøe. Med Samme fra Aarhuus til Kallundborg, den 21de Juni Pastor Bølger, Student Hvid, Bataillonschirurg Hahn, Fuldm. Frænchel, Jfr. Boetmann, Capt. Synnestvedt, Tøi fabr. Leisner, Snedkermester Møller, Proprietair Rosborg, Pastor Lund, Mad. Momme, C. Fischer, Dreiermester Petersen, R. Wenslev, Snedker Bruun.
Viborger Samler, 1841-06-22
Med Dagvognen fra Aarhuus til Viborg, den 21de Juni, Kjøbmand Lazarus.
Viborger Samler, 1841-06-22
Agger Kanals Skibsliste. Jndk. Den 15de Juni N. A. Amundsen af og fra Mandahl til Nykjøbing med Trælast. For Udgaaende laae i Kanalen, den 17de: A. B. Hansen af Thisted til Hull Th. Hjelm af Aalborg fra Nykjøbing til Altona, M. Petersen af og fra Thisted til Norge, M. Jacobsen af Ræhr fra Thisted til dito, Claus Petersen af Fanøe fra Nykjøbing til Antwerpen.
Viborger Samler, 1841-06-22
Døde. Kjøbenhavn: Grosserer C. F. Schou; Johanne Marie Ølsted, f. Bondrop, Enke efter Urtekræmmer Ølsted (efterladende sig flere Tønder Guld og ingen Børn, 83 Aar; forhenv. Præst i Vester-Egede, Poul Sørensen, 5 Aar; Vexeleer Gerson Philipsen, 58 Aar; Copiist Wilhelm, Rudolph Schult; Justine Povline Topp, f. Schiulz, 34 Aar, Anna Hedevig Landt, Enke efter Provst Landt, 69 Aar, Overtilskærer ved den militaire Skrædersal, Peter Chr. Møller, Dannebrogsmand, 53 Aar; Helga Westyna Tronier, f. Petersen, 62 Aar; Conditor J. C. Apitz, 62 Aar, Karen Wanscher, f. Schmidt, 75 Aar; Lovise Amalie Beck, f. Salling; Magdalene Christensen, f. Petersen, 77 Aar, Helene Kirstine Jensen, f. Hansen, forhenv. Høker Johan Chr. Nordby, Carl Lund, 10 Aar (omkommen ved Qvæstning i en Mølleqværn). - Frederiksberg By: Ellen J. Ch. Frost, 22 Aar. Copulerede i Aalborg, den 18de Junii, Hr. Adjunct Carl Emil Kemp og Jfr. Johanne Henrikke Møller.
Viborger Samler, 1841-06-22
AVERTISSEMENTS. At Bankcomptoiret, i Anledning af Bøgernes Afslutning og Regnskabets Opgjørelse vil være lukket fra Mandagen den 28de Juni indtil Onsdagen den 30te Juni, begge Dage inclusive, saa at ingen Expeditioner i denne Tid finde Sted, og at det igjen aabnes Torsdagen den 1ste Juli, bekjendtgjøres herved. Bankcomptoiret i Aarhuus, den 15de Juni 1841. Chr. Otterstrøm. Fabricius.
Viborger Samler, 1841-06-22
At jeg Undertegnede practiserende Gjordemoder, har nedsat mig her i Byen og boer hos Hans Jespersen, tillader jeg mig herved at bekjendtgjøre, og anbefaler mig tillige til Enhver som for Fremtiden maatte behøve min Hjælp. Kirstine Caroline Klysner, fød Støttrup.
Viborger Samler, 1841-06-22
VIIne. Medor Nr. 12, Margeaux, St. Julien, Chateau Larose, Lafitte, Leoville, Champagne, Nierensteiner, Scharlachberger, gl. Drey-Madeira, dito Nr. 1 og 2, Teneriffa, gl. Portviin, dito Prima, dito Nr. 1 og 2, Petit-Bourgogne, Tavel, Graves, gl. fransk Viin, ung dito, Mallaga, gl. Rom Nr. 1 & 2, Cognac, Prima dito Nr. 1 & 2, Arrac, Genever, m. fl. Sorter (hvorover Priis-Couranter paa Forlangende kan faaes), – haves til Udsalg hos G. Boye Peberrod. G. Boye. faaes endnu hos
Viborger Samler, 1841-06-22
Til Salg. staaer hos Kardefabriqveur Philipsen, en mahognye Damesecretair, der af Undertegnede er forfærdiget N. S. Jisager. som Mesterstykke. En meget smuk og kun lidet brugt Wienervogn, som og et næsten aldeles nyt Seletøi, kan, formedelst anden Bestemmelse, strax erholdes tilkjøbs. Adresse-Contoiret giver Anviisning 2 a 3 Mergelgravere kan strax faae Arbeide hos Jacobsen paa Nørgaard pr. Viborg.